JohanHeinsen/ENO huggingface dataset:
Den Nord-Cimbriske Tilskuer, 1829-08-14
Indenlandsk. Fra Kjøbenhavn meldes den 2den August: Formælingen imellem D. K. H. Kronprindsesse, Caroline og Prinds Frederik Ferdinand blev i Gaar fuldbyrdet. Den høie Vielse fandt Sted i Hs. Majestæt Kongens Cavalleer-Gemak. Brudeskammelen stod i Salens øvre Ende paa et rødt Fløiels Tæppe med Guldgaloner. Midt for Skammelen stode tvende forgyldte Lænestole for D. M. Kongen og Dronningen; mod Brudeskammelens begge Ender tvende andre lignende Lænestole for det høie Brudepar; paa venstre Side tre forgyldte Stole, uden Arme, for Damerne af den kongelige Familie, og paa Høire 8 Stole af samme Slags for de kongelige og fyrstelige Prindser. Ved Hjørnerne af Tæppet vare placerede fire colossale, 4 Alen høie Sølv-Gueridons med Voxlys, samt i Salens fire Hjørner fire andre mindre Gueridons. Kl. 7 begyndte Slottets Klokker at ringe. Kl. 8 1/4 aabnedes Dørene til Hs. M. Kongens Audients-Gemak og Allerhøistsamme indtraadte med den høie Brud, Sin høistelskelige Datter ved Haanden, derpaa fulgte Hs. Majest. Dronningen med Hs. K. Høihed Brudommen H. K. H. Prinds Christian og Gemalinde, De K. H. Prinds Frederik og Prindsesse Wilhelmine, Hs. H. D. Prindsen af Philipsthal og Hs. K. H. Prindsesse Juliane, D. D. Prindserne af Hessen, Prinds Frederik (Hs. M. Dronningens høie Broder) og Prindsen af Augustenborg. J det Øieblik Hs. M. Kongen betraadte Salen, løb en prægtig Fanfare, som vedvarede indtil de allerhøieste og høie Herskabet havde taget Sæde, hvorpaa Choralen begyndte, som udførtes af det kongl. Capel, under Anførsel af Prof. Ridder Schall; den vocale Deel af 12 Sangere og Sangerinder af den kongl. Theater=Etat. Under Choralen indtraadte fra det tilstødende Gemak Hs. H. Biskop Dr. Münter, det kongelige Huses Confessionarius Dr. Mynster, samt Hofpræsterne Schjødte og Münter, hvilke trende Gange bøiede sig for Deres Majestæter, og derpaa traadte tilbage, med Undtagelse af Confessionarius Dr. Mynster, som atter høiede sig, traadte hen for Brudeskammelen og begyndte Vielses=Talen. Denne saavelsom Bønnen og Velsignelsen, varede noget over 1/2 Time, hvorefter Choralen atter istemtes og Psalmen 523 blev afsjungen. De allerhøieste og høie Herskaber forlode Kl. 9 1/4, under en Fanfare, Salen, og begave sig til de indre Gemakker. Under Vielsen lød Minut-Skud.
Den Nord-Cimbriske Tilskuer, 1829-08-14
Til den intenderede Klosterstiftelse for Borger Enker og Døttre, som, i Anledning af den høie Formæling, grundlagdes den 1ste August d. A., ere, blandt flere, tvende betydelige Gaver indkomne: fra Hr. Generalmajor og Kammerherre v. Reven felt i Altona 1600 Rbd. r. S. og fra Hr. Etatsraad og Ridder Donner i Altona 1000 Rbd. Til denne Stiftelse er saaledes nu samlet over 4000 Rbd. i rede Penge og Obligationer.
Den Nord-Cimbriske Tilskuer, 1829-08-14
Fortsættelse af De, som under 1ste August af Hs. Majestæt ere benaadede med Ordens- og Hæderstegn. med Ridderkorset af Dannebrogen benaades. W. v. Bille, Oberstlieutnant. v. Onserud, Oberstlieutnant og Bataillonscommandeur i Kronens Regiment. Krieger, Kammerjunker og Captain i Søe-Etaten. v. Bülow, Kammerjunker. Spengler, Justitsraad, Jnspecteur ved Kunst=Musæet og Maleriesamlingen. Hansen, Justitsraad og Stiftsphysicus i Aalborg og Hjørring Amter. Fjeldstrup, Justitsraad. Ewers, Justitsraad. Bang, Dr. med., Professor ordinarius ved Kjøbenhavns Universitet og Overlægge ved Frederiks Hospital. Torp, Justitsraad og Contoirchef under General-Commissariats-Collegiet. Eckersberg, Prof. og Directeur. Ferdinand Baron af Wedel Wedelsborg. Kinck, Captain i Søe-Etaten. v. Gedde, Major i Kronens Regiment. v. Dorscheus, Major i Armeen og Lærer ved Landeadetcorpset. v. Glahn, Major. v. Krag, Major. v. Michaelsen, Major. v. Hegermann, Major i 3die jydske Jnfanterieregiment. J. Conradt, Major. Kolderup=Rosenvinge, Dr. jur., Prof. extraordinarius. Hagemann Reinhardt, Prof. Wiborg, Professor og Forstander for Veterinairskolen. Lund, Prof. ved Kunst=Academiet. Møller, Prof. Jacobsen, Professor og Regimentschirurg. Ramsing, Sognepræst og Provst. Lütken, Captainlieutnant i SøeEtaten. v. Levetzau, Captain i Kronens Regiment. Captain og Jnspecteur ved Garnisons-Hospitalet. Andersen, Regimentschirurg. Beausin, Regimentschirurg. Lønberg, Captain i sjællandske Jægercorps. Jacobsen, Regimentschirurg ved fyenske Regiment v. Bruhn, Captain. v. Juel, Ritmester. Staggemeier, Captain. Bendsen Svendsen, RegimentsChirurg ved 2det jydske Jnfanterie-Regiment. v. Meza, Captain i Artillerie-Corpset. v. Koppen, Captain i jydske Jægercorps. Funch, Ritmester. v. Schøller, Captain. v. Hansen, Captain i Livjæger=Corpset. Nielsen, Regimentschirurg. v. Olsen, Captain i Artilleriecorpset. Svitzer v. Schow, Captain, Petersen, Krigsraad og Magazinforvalter. v. Bendz, Premierlieutnant. v. Arnds, Premierlieutnant. Bille, Auditeur i Brasilien. Krarup, Sognepræst til Veirum og Handberg, Provst i Hjerm, &c. &c. Clausen Schack, Dr. phill., Sognepræst til Sengeløse, Provst. Mellerup, Sognepræst og Provst. Birch, Provst for Baag og Bends Herreder i Fyen. Thomsen Bredsdorff, Sognepræst og Provst til Vester Skierninge og Ulbølle. Meyer, Atrachs ved Gesandtskabet i Petersborg. Wilhelm Hemmert, Consul i Bordeaux Mann, Consul i Rostok. Jalt ere 62 Personer blevne benaadede med Dannebrogsmændenes Hæderstegn.
Den Nord-Cimbriske Tilskuer, 1829-08-18
Ad. 1829. No. 66. Den Nord=Cimbriske Tilskuer. eller Thisted, Amts kgl. allernaadigst privilegerede AvertissementsTidende. Forsendes med Brevposten, overalt i Danmark. Tirsdagen. den 18de August.
Den Nord-Cimbriske Tilskuer, 1829-08-18
Engeland. Valget for Clare i Jrland er nu afgjort, og Hr. O'Connell uden Modsigelse igjen bleven valgt. - Endelig viser det sig, at det engelske Kabinet er misfornøiet med Lord PosenbysOpførsel ved Underhandlingerne i Brasilien, han har overskredet sine Jnstructioner, og Keiser Don Pedro opbragt, over den stolte Brittes Trudsler, har givet efter - men under Protest; den hele Godtgjørelsessumme, som Brasilien kommer til at betale, skal nu kun beløbe sig til 20,000 Pund St. - Som en fuldkommen Anerkjendelse af de sydamerikanske Stater, ved Engeland, kan nu ansees, at Hr. W. Turner er udnævnt til overordentlig Gesandt og befuldmægtiget Minister ved Republikken Columbien. - Den 31te Juli er en nye Vei eller Tunnel bleven aabnet i Liverpool, denne Vei gaaer under Staden, og er 270 Yards lang; fra begge Sider falder Lyset ind, men i Midten oplyses den ved Konst.
Den Nord-Cimbriske Tilskuer, 1829-08-18
Amerika. Efter de seneste Efterretninger fra Buenos=Ayres af 30te Mai, befandt Staden, sig i den største Uroe og Forvirring, da man hvert Øieblik ventede et Angreb af de vilde Monteneros, Commandanten havde opfordret alle Borgere til at være beredte til at forsvare deres Personer og Eiendomme. Lavalle var afreist til Hovedqvarteret og man ventede Efterretning om at et Sla var forefaldet mellem ham og Sr. Lopes. Hvad der endnu er mere sørgelig for Buenos=Ayres, er at den franske Eskadre paa Platafloden, skal have taget de buenos Ayriske Krigsskibe paa Platastrømmen. Aarsagen dertil skal have været, at Lavalles Regjering havde forlangt at ogsaa de Franske i Staden skulle gribe til Vaaben, paa Grund af at Frankerig ikke, som Engeland og de forenede nordamerikanske Stater, havde anerkjendt Republikken; den franske Consul Hr. Mandeville havde sat sig derimod, og befaler alle Franskmænd, som ville være ham følgagtig at forlade Staden inden 24 Timer. To Dage efter kom en fransk Expedition paa Rheden, afskar Krigskibene fra Staden, opbrændte Eet, og truede med at bemægtige sig al Statseiendom, hvis Regjeringen ikke tog sin befaling tilbage.
Den Nord-Cimbriske Tilskuer, 1829-08-18
Udenlandsk. Ifølge Generalpostdirections=Plakat af 13de Julii maa Vognmands-Taxten for Danmark, for Juli, August og September Maaneder d. A. blive uforandret i Almindelighed, nemlig: for et Par Forspandsheste eller en stemplet Postvogn med 2 Heste 5 Mk. Sølv pr. Miil, og for en mindre Vogn med 2 Heste, eller enkelt Hest til Estafette eller Forspand 4 Mk. 4 s. Sølv pr. Miil; men derimod for Hjørring Amt ikkun respective 4 Mk. 8 s. og 3 M. 12 s. Sølv pr. Miil, og for Ribe og Thisted Amter respective 4 Mk. 8 s. og 4 Mk. Sølv pr. Miil.
Den Nord-Cimbriske Tilskuer, 1829-08-18
Paa Frederiksværk afbrændtes den 1ste August et smukt Fyrværkerie. – J Helsingøer besluttede man, formedelst det ugunstige Veir paa selve Formælingsdagens Aften, at udsætte den bestemte Jllumination til næste Aften. - Entrepreneurerne for Svendborg ny Raadhuus havde maget det saaledes, at Taget samme Dag blev reist og Krandsen opsat om Eftermiddagen, hvorved Kanonerne affyredes, og til hvilken Fest en af Hr. Justitsraad og Toldinspecteur Haste til Dagen og Anledningen saare passende Tale var forfattet - Ved en Souper, som paa Formælingsaftenen fandt Sted i Middelfart, indsamledes til de Huusarme Bidrag, som de velvilligt stemte Hjerter gjerne gave. Sognepræsten tog næste Dag til Theema for sin Tale: "Landets Fader, Kong Frederik den 6te, som Fader i sin huuslige Kreds. - J Kolding blev der uddeelt passende Gaver i Penge til 32 huusarme Familier. - J Ribe opførte det werlighske Skuespillerselskab Søndag Aften: "Elverhøi, ledsaget af en til Festen hentydende Prog og Sang. Mandag Aften afbrændte Hr. Carlsen et Fyrværkerie, i KorsbrødregaardsHauge. - Udenfor Aalborg, ved den saakaldte Skovbakke, var den 1ste August om Aftenen af Chefen for 3die jydske Jnfanterieregiment foranstaltet et Fyrværkerie. Ved Gudstjenesten om Søndagen var der foran Alteret opreist en Kalonade af oplyste Søiler med en Niche paa hver Side, i Midten over Søilerne en Kuppel i Transparent, forestillende Aftenrøden svæve over opstigende Skyer; imellem Aftenrøden og Skyerne blinkede Stjerner. J Midten af Kalonaden var en antique Piedestal med de høie Formæledes Navnetræk og Krone. Ovenpaa Piedestalen var anbragt en af 12 bronze Pile dannet gjennemsigtig Søile, omvunden med Krigsattributer; i hver Niche faaes en Gudinde med en Offerskaal. Over hele Decorationen svævede en Ørn med en Palmegreen. Samme Aften gav det beckerske Selskab et Skuespil, med en dansk Prolog, som fremsagdes af Mad. Rosenbusch.
Den Nord-Cimbriske Tilskuer, 1829-08-18
Fattigcommissionen i Aalborg bekjendtgjøre: at en ædel, ubenævnt Menneskeven, som saa ste tilforn har glædet de Trængende, ogsaa ved denne Leilighed dertil havde indsendt en betydelig Gave af 112 Pund Oxekjød, 104 Suurbrød og 20 Rbd. til 3 Enker. - J Viborg Borgerskole erindredes den 1ste Augusts Høitidelighed ved en passende Tale, før og efter hvilken Sange bleve afsjungne. Næste Aften gav det dramatiske Selskab en Forestilling, med Epilog og Chor. Festen endtes med et vakkert lille Fyrværkerie, der under Kononild fra Byen og Asmild Kloster afbrændtes ved Viborg Søe.
Den Nord-Cimbriske Tilskuer, 1829-08-18
Om Aftenen og Natten til den 6te August var Størstedelen af Hovedstadens Jndvaanere i Sorgenfrie=Skov, hvor en Folkefest af det glædeligste Slags fandt Sted. Slotshaven og Lystskoven var smukt oplyst, og Orchestre flere Steder anbragte.
Den Nord-Cimbriske Tilskuer, 1829-08-18
Det hele Kongehuus dinerede hos den høie Frænde, som til de høie Formæledes Ære havde foranstaltet denne Fest. Kl. 10 afbrændtes et stort Fyrværkerie, som paa den yndige Søe i en sjelden skjøn Aften gav et Pragtskue, hvortil Faa have seet Mage. Paa Slottet dandsede man til den lyse Morgen. Ligeledes i Skoven, hvor Omegnens Bønder forlystede dem med Dands og Sang. Af disse blev en Sang afsjungen til de høie Herskaber. Overalt herskede Glæde og broderlig Enighed saa, at, uagtet her intet Politie fandtes, Uorden dog ei vides at have fundet Sted.
Den Nord-Cimbriske Tilskuer, 1829-08-18
J den i Veile udkommende Avis, der udgives af Hr. Sylvester Hertz, i Literaturen forud bekjendt ved sine forskjellige Digtsamlinger og æsthetiske Bidrag til adskillige Tidsskrivter, læses, i et med mere end almindelig typographisk Elegance udstyret No., følgende vakkre Digt: Til Deres kongelige Høihed. Kronprindsesse Caroline den 1ste August 1829. For boglig Færd Du stedse viste Lyst Modtag da mildt, hvad Kunsten her Dig byder, En Myrtheblomst, som hulde Blade skyder, En Rose til det kongelige Bryst. Med Morgengaven følger Hjertets Røst: Begeistret den hos hver en Dansk frembyder Jdag, da Millioners Bønner lyder, For Dit og Mages Hæld fra Kyst til Kyst. Kun ringe er vor Dont: mens Pressen gaaer Og Typperne for Sætteren sig føie. Paa Dækkelen sig hvide Blad udslaaer Men af det Ringe tidt fremstaaer det Høie: Det trykte Blad til fjerne Tider naaer Og folder ud Dit Navn for Fremtids Øie Underdanigst Officianterne i Bogtrykkeriet."Hr. Postfuldmægtig Anthon i Ringsted indbyder til Subscription paa en af ham udarbeidet alphabetisk Post-Adressebog, indeholdende de fleste af de i Danmark og Hertugdommene værende Byers, Gaardes og Steders Navne, samt disses Adresse, til Brug i Postfaget og Veiledning for det corresponderende Publikum. rykkes, redigeres og udgives i Thisted af J. S. Lund.
Den Nord-Cimbriske Tilskuer, 1829-08-18
Døde. Kjøbenhavn: Enkefrue Lovise Ph. Fr. Molbech, fød Tubell, 69 Aar; Justitsraad og forhenværende Bureauchef under det forrige General-Landoeconomie= og Commerce-Collegium, Chr. Winther, 57 Aar ; Frøken Charlotte C. Wendell, 70 Aar; Adam C. Schifter, 25 Aar; Skibscaptain Chr. Graff. Aalborg: Frue Cecilia, Catharina Kayerød, fød Lassen, 37 Aar.
Den Nord-Cimbriske Tilskuer, 1829-08-18
Avertissements. Næstkommende Tirsdag den 25de August, 1829 om Formiddagen Klokken 11, bliver efter Vedkommendes i et indgaaet Forlig grundede Begjæring afholdt offentlig Auction over den Niels Larsen i Flarup Bye, Ydbye Sogn tilhörende Gaard med tilliggende Parcel, som skatter af 10 Tönder 4 Skjepper Hartkorn, med Kongetienden, den paa Marken staaende Afgrøde af Korn, det indbringede Høe og Ildebrændel med videre. Af Kjøbesummen kan de 2/8 Dele blive indestaaende i Eiendommen og 1/2 Deel med Renter for i Aar betales til Juni Termin 1830. Gaarden agtes absolut bortsolgt, om nogenlunde antageligt Bud finder Sted og kan strax tiltrædes. Auctionen holdes i Flarup, og de nærmere Conditioner vil paa Auctions-Stedet blive bekjendtgjorte. Lysthavende indbydes. Teglgaarden den 14. August 1829. Fischer.
Den Nord-Cimbriske Tilskuer, 1829-08-18
Jfølge passeret Udlæg for resterende Kongelige Skatter, Bankrenter og Commune-Afgivter, bliver det Smaahandler Johannes Leopold Schwartz tilhørende og i denne Byes Fjord gade under Brand-No. 116, beliggende Sted, med tilhørende Hauge, samt den til samme udlagte Lod i Grønmarken, ved 3de Auctioner, nemlig: Løverdagen den 26de September førstkommende, . . 10de October. . . 24de f. M. opraabt til absolut Bortsælgelse. - Auctionerne afholdes paa den sælgende Eiendom om Eftermiddagen Kl. 4, og kan Conditionerne forinden erfares paa Undertegnedes Contoir; hvilket herved bekjendtgjøres i Overeensstemmelse med Plakaten 22de April 1817. Nyekjøbing paa Morsøe, den 7 August 1829. Rummelhoff. Hos Hr. Lieutenant Toft til Torp udsælges Rug, i større og mindre Partier, til 22 Mk. pr. Tønde.
Den Nord-Cimbriske Tilskuer, 1829-08-21
Ao. 1829. Den No. 67. Nord-Cimbriske Tilskuer. eller Thisted. Amts kgl. allernaadigst privilegerede. AvertissementsTidende. overalt i Danmark. Forsendes med Brevposten, den 21de August. Fredagen.
Den Nord-Cimbriske Tilskuer, 1829-08-21
Udenlandsk.
Den Nord-Cimbriske Tilskuer, 1829-08-21
Rusland, Tyrkiet og Grækerland. Endnu haves ingen officielle Efterretninger om Russernes videre Operationer paa Balkan, men efter alle fra Armeen indløbne Breve, har General Diebitsch med sine 60,000 Md. den 17de Julii forladt Eski=Stambul, hvor han en kort Tid var samlet med General Pahlen, og har taget Veien til Ados, som ligger paa Balkans søndre Skraaning; man kan altsaa med det Første imødesee et Slag, da en anseelig tyrkisk Magt, der har concentreret og forskandset sig. Ja andre Efterretninger forsikkre at flere russiske Strøise-Corpser ere seete ved Sagara mellem Aldos og Burgas, samt ved Karnabad; saasnart General Roth, der med 12 a 16,000 Md. er afseilet til Sizebolis, har begyndt sine Operationer, rykker General Diebitsch vel ogsaa frem med sin hele Magt. General Geismar, der concentrerer sine Tropper ved Rachowa, vil med det Første foretage en vigtig Diversion. Det har lykkedes Panburerne i det lille Wallachie at bemægtige sig Staden Lom, og at forsvare den mod gjentagne Angreb af Tyrkerne. Dette Fricorps paa 3000 Md., som allerede har udmærket sig ved flere Anledninger, skal forøges med 2000 Mand. Efter tydske Blade og i Særdeleshed efter den østerrigske Jagttager, skal Sygdommen i Fyrsten, dømmene bortrykke mange Mennesker, saaledes hedder det, at der i Silistria døe daglig en 40 Mennesker, i Hirshowa 20 og Kalarasch henimod 100; men de russiske Beretninger modsige dette, og sige at Sygdommen i det Hele skal meget have aftaget. J den tyrkiske Armee skal Pesten rase meget stærkt. J Widdin er efter de seneste Efterretninger et Krudttaarn fløiet i Luften, hvorved mange Mennesker have sat Livet til, og da der troes at det er skeet forsætlig, ere mange Militaire arresterede, og Sagen undersøges. Fra Semlin skrives at endeel tyrkisk Cavallerie er opbrudt, fra Belgrad, og 6000 Md. ere afmarscherede fra Bosnien, for at forstærke Storvezieren; ogsaa Militserne samles fra alle Kanter, saa at Krigen synes nu for Alvor at ville begynde.
Den Nord-Cimbriske Tilskuer, 1829-08-21
Russerne berede sig paa en lang og kraftfuld Fortsættelse af Krigen, der hverves stærk i Fyrstendømmene og selv Arrestanterne sættes i Frihed, naar de lade sig indskrive under Fanerne. - Fra Constantinopel skrives under 17de Juli at Haabet og Fred er forsvunden; vel tages der kraftige Forholdsregler mod Russernes Fremrykken, men Fleertallet af Tyrkerne synes at have tabt Modet, og ansee Sultanens Sag for tabt. Hr. Gordon har maattet overbevise sig om, at hans Reise er forbleven frugtesløs, og at han ikke vil kunne udrette mere end hans Forgænger: Reis-Effendi har den 14de Juli erklæret ligefrem, at Londonner Protocollen af 22de Marts og 18de April aldrig vil erholde Portens Samtykke, at ingen Magt paa Jorden skal tvinge dem til at anerkjende disse Stipulationer, med et Ord, Porten forkaster Magternes Mægling, og vil intet vide om Grækernes Uafhængighed. - Fra Asien lyde Efterretningerne yderst betænkelige, General Paskewitsch marscherer løs paa Erzerum, og vil vel med det Første holde sit Jndtog i denne Stad.
Den Nord-Cimbriske Tilskuer, 1829-08-21
- Det er en mærkelig Efterretning, at Fregatten Blonde, som overbragte den engelske Gesandt til Constantinopel, har erholdt et tyrkisk Firman og vil løbe ud i det sorte Hav, for at optage dette Farvands Kyster og Havne, og er til den Ende bleven forsynet med Lotser, ifølge de mellem Porten og Rusland bestaaende Tractater, maatte intet fremmed Krigskib løbe ud i det sorte Hav.
Den Nord-Cimbriske Tilskuer, 1829-08-21
Blandinger. Fra Grækerland skrives: Oberst Heidegger ville fra Nauplion af, tiltræde Tilbagereisen til sit Fædreland, og den franske Oberstlieutnant Mangin overtager befalingen over de regulaire Tropper.
Den Nord-Cimbriske Tilskuer, 1829-08-21
General Denzel har faaet Overbefalingen over Tropperne i Nordgrækerland. 2 Sønner af Admiral Miaulis ville begive sig til München, hvor H.M. Kongen af Bayern har lovet at ville sørge for deres Opdragelse, og har tilsendt Admiralen en meget smigrende Skrivelse. Fra Krigsskuepladsen i Livadien berettes at 3000 Tyrker vare ankomne til Zeituni, og en alvorlig Kamp skal være forefalden den 13de Juni ved Anaphoriti i Livadien, hvori Grækerne skulle have slaaet Fienden med betydeligt Tab.
Den Nord-Cimbriske Tilskuer, 1829-08-21
Fra Lissabon skrives at Dekrettet angaaende Jnqvisitionens gjenoprettelse allerede var udfærdiget og laae hos Don Miguel færdig til Underskrift; efter en Tractat med Storbrittanien skal imidlertid samme være for bestandig ophævet i de portugisiske Stater. Hof-Jntriguerne vedvare endnu i Lissabon; Enkedronningens Tilhængere og de saakaldte Moderate, i Spidsen for hvilke Justitsministeren Mastes staaer, spille Kabaler mod hinanden. At Don Miguel imidlertid dog er paa de Moderates Partie, viser det at han strax efter den nye, mere liberal tænkende Politie=Intendants Udnævnelse, begav sig fra Queluz til Mafra, for at undgaae sin Moders Vrede, og har der opslaaet sin Hofleir.
Den Nord-Cimbriske Tilskuer, 1829-08-21
Den unge Keiserinde af Brasilien er med følge den 4de August afreist fra München, den 16de August vil Høisamme indskibe sig i Ostende til Brasilien; Fregatten vil anløbe Plymouth, hvor den unge Dronning Maria af Portugal vil have en Sammenkomst med hende. Keiserindens ældste Broder, Hertug August, gjør Reisen med til Brasilien. J Ostende vil hun træffe sammen med hendes Overhovm efterinde, Grevinde Jtapagive, en Dame, der har været den unge Dronning Marias Opdragerinde.
Den Nord-Cimbriske Tilskuer, 1829-08-21
Indenlandsk. Efter Forlydende vil den unge Prinds af Augustenborgs Daab finde Sted i Slutningen af September Maaned, og paa samme Tid Hs. D. Prinds Friedrichs Formæling med Grevinde af Danneskjold-Samsøe. Til de i denne høie Anledning forefaldende Festiviteter, som Veddeløb a., vil der, som det hedder, med Dampskibet Kiel indtræffe nogle af de høieste Herskaber fra Kjøbenhavn. Udenfor det daglige Forbrug af Kornvare, finder i Hovedstaden aldeles ingen Omsætning Sted.
Den Nord-Cimbriske Tilskuer, 1829-08-21
Priserne maae endog antages lavere end sidste Notering; men Rapsæden er i Stigning.
Den Nord-Cimbriske Tilskuer, 1829-08-21
Løverdagen den 8de De afseilede den russiske Orlogsfregat Elisabeth fra Kbhavns Rhed. Dens Bestemmelse er at gaae til Rhodus. - De danske Skibe, som i Cronstadt ere fragtede for keiserlig russisk Regning, og dertil ankomne med Fregatten, og af hvilke nogle ligge der endnu, ere Følgende: Skibet lille Cathrina, Capt. Aschlund; Fortung, Capt. Chr. Koch; Emilie, Capt. Flor; Dania, Capt. R. Rønne; Charles, Capt. Bohn; Experimentet, Capt. Cortrum, en Brig, Capt. Mathiesen, og en Skonnert fra Laaland, Capt. Adamsen. J Cronstadt skulle ialt 20 danske, 30 engelske og 8 franske Skibe være fragtede af den russiske Regjering.
Den Nord-Cimbriske Tilskuer, 1829-08-21
Søndagen den 9de De, om Eftermiddagen, ankom det russiske Barkskib, Mollen, paa 16 Kanoner, ført af Capt. Staniakoff, og en russisk Orlogsfregat, som begge gik til Ankers i Renden.
Den Nord-Cimbriske Tilskuer, 1829-08-21
Som bekjendt, lagde en ulykkelig Jldebrand, den 17de Juni Medolden Præstegaard i Aske, og berøvede Sognepræsten Hr. Koch, paa noget Ubetydeligt nær, Alt, hvad han eiede af Jnd- og Udboe. Men en endnu skrækkeligere Skjæbne forestod Manden og hans talrige Familie, idet Annepræstegaarden i Randrup Bye, som Pastor Koch 8 Dage iforveien havde taget til Beboelse, blev Onsdagen den 5te d. M., (7 Uger efter Medolden Præstegaards Ødelæggelse), ligeledes et Rov for Luerne. Familien, der havde lagt sig til Ro, blev om Aftenen imellem Kl. 10 og 11 pludselig vækket ved Anskriget af en Pige, som vaagede hos et spædt sygt Barn, og - Gaarden stod i Lue. Nøgne maatte de Ulykkelige forlade deres brændende Bolig; frelste med Nød Livet, og reddede Jntet, end ikke de fornødne Klædningsstykker til at skjule sig i. Alt tabtes, ei alene det saare Lidet, som den første Jldebrand havde levnet, men ogsaa Alt hvad Hr. Pastor Koch siden havde samlet og anskaffet sig af Kreature, Vogne, Hestetøi, Boskab og Sengeklæder m.v. blev fortæret af Luerne. Hvad Understøttelse Ædelmodige ville yde denne beklagelsesværdige Familie, modtages af Dhrr. Adjunkt Hanssen og Prokurator Ussing i Ribe.
Den Nord-Cimbriske Tilskuer, 1829-08-21
Kjøbenhavns Havnepriser den 8 Aug Hvede. . . 8 Rbd. Mk. - s. a 8 Rbd. 3 Mk. - s. Rug. . . . 4 Rbd. 2 Mk. - s. a 4 Rbd. 3 Mk. - s. Byg, 2rradet, 3 Rbd. - Mk. - s. a 3 Rbd. 1 Mk. - s. beradet, 2 Rbd. 2 Mk. - s. a 2 Rbd. 3 Mk. - s. Havre. . . . . 2 Rbd. 1 Mk. 8 s. a 2 Rbd. 2 Mk. 8 s. Ærter. . . 3 Rbd. 4 Mk. - s. - pr. Tønde. Ved Tallotteriets 1188de).
Den Nord-Cimbriske Tilskuer, 1829-08-21
Trætning i Altona udkom, 13. 5. 26. 45. 52.
Den Nord-Cimbriske Tilskuer, 1829-08-21
Kjøbenhavns Børs, den 14. August. Cours. Hamb. 2 M. - vista 206. Spec. 208. Specier solgtes til 2 Rbd. 7 1/2 s. Bank-Disconto 4 pCt. Norske Speciessedler pr. 100 Sp. 149 Rbdlr. Sedler. Svenske Sedl. pr. Rdl. Rigsgjæld 51 Rbs. Tegn. 4 pCt. Kongl. Obligat. 89 1/2 a 90 Rbd. Sd. 87 a 87 1/2 i Bco.). Nationalb.-Obl. 4. Febr. 1820 102 1/2 Rbd. r. S. 106 3/4 i Sd.